《自钱唐江口至常山舟中杂诗》
清代·顾嗣立

积雨湿江云，林深白一片。春风忽吹开，青峰递隐见。

晴旭散旅愁，鼓枻聊自遣。昨宿西安城，今到常山县。

故人松桂林，葱茏眼中见。西北有浮云，别来几番变。

阮籍醉不醒，司马游已倦。弭节暂淹留，孤踪愧深眷。

作者简介：（1665—1722）清江苏长洲人，字侠君。康熙时曾预修《佩文韵府》等书。五十一年中进士，授知县，以疾归。所居秀野园，水木亭台之胜甲于吴中。喜藏书，尤耽吟咏。性豪于饮，有酒帝之称。有《秀野集》、《闾丘集》等。